**PROJEKTAS NR. VP1-2.2-ŠMM-05-K-01-102**

**„TARPTAUTINIO BAKALAUREATO KAIP VISUMINIO UGDYMO MODELIO PERKĖLIMAS IR TAIKYMAS LIETUVOS ŠVIETIMO KONTEKSTE”.**

2010 m. lapkričio 25 d. Vilniaus tarptautinė mokykla pasirašė sutartį dėl ESF fondo ir LR valstybės paramos vykdyti „Tarptautinio bakalaureato kaip visuminio ugdymo modelio perkėlimas ir taikymas Lietuvos švietimo kontekste“ projektą. Įgyvendinamas projektas Nr. VP1-2.2-ŠMM-05-K-01-102 finansuojamas pagal Žmogiškųjų išteklių plėtros veiksmų programą iš Europos socialinio fondo ir Lietuvos Respublikos valstybės biudžeto lėšų. Projektas skirtas supažindinti Lietuvos bendro lavinimo mokyklų bendruomenes su [Tarptautinio bakalaureato](http://neringa.lt/dhtmled1:www.ibo.org) (TB) ugdymo programos filosofija, principais ir novatoriška metodika bei išmokti sėkmingai ją taikyti.

**Projekto tikslas**

Projektu siekiama skatinti ir diegti visuminio, įvairiapusio ir tarpdalykinio vaikų ir jaunimo ugdymo principus Lietuvoje remiantis Tarptautinio bakalaureato programos kaip pasaulio geriausios  pedagoginės patirties pavyzdžiu integruojant TB programą, jos principus ir metodus į Lietuvos švietimo kontekstą.

**Kas yra Tarptautinis bakalaureatas?**

Tarptautinio bakalaureato (TB)  ugdymo programos esmė - visuminis ugdymas, apimantis akademinį, socialinį, emocinį, fizinį ir kultūrinį jaunojo žmogaus ugdymą. TB pasižymi savo aukštos ugdymo kokybės standartais. Šioje ugdymo programoje į ugdymo turinį integruojamas esminių kompetencijų – pilietiškumo, kūrybiškumo, mokymosi visą gyvenimą, bendravimo, bendradarbiavimo ir kt.- ugdymas bei universalių vertybių – empatijos ir tolerancijos kitų kultūrų, kitokios nuomonės besilaikančiųjų atžvilgiu, skaidrumo, neabejingumo, rūpinimąsi aplinka ir t.t.- puoselėjimas. Taip pat, ši programa skatina mokyklos bendruomenių kūrimą ir aktyvų visų jos narių bendradarbiavimą.

Pagal Tarptautinio bakalaureato programą, pradėtą diegti 1968 m. ir šiuo metu esančią ryškiausiu visuminio ugdymo modeliu atstovu, pasaulyje dirba beveik 3000 mokyklų.

TB programą sudaro 3 pakopos – Pradinis ugdymas (vaikai nuo 3 iki 12 metų), Pagrindinis ugdymas (moksleiviai nuo 12 iki 16 metų)  ir Diplomo programa, skirta 16-19 metų jaunimui.

Lietuvoje yra  tik 3 TB mokyklos – Vilniaus licėjus, Šiaulių Didždvario gimnazija (abi mokyklos dirba pagal Diplomo programą) ir Vilniaus tarptautinė mokykla (TB mokykla-kandidatė), dirbanti pagal TB Pradinio  ugdymo programa.

**Projekto partnerystė**

TB ugdymo modelio principams adaptuoti mūsų švietimo sistemoje projekte formuojamas bendradarbiavimo tinklas tarp

1) esamų TB mokyklų bendruomenių;

2) mokyklų, norinčių pradėti vykdyti TB programą ir

3) švietimo centrų.